**ԱՄՓՈՓԱԹԵՐԹ**

«**ՆՎԻՐԱԲԵՐՈՒԹՅԱՄԲ ԳՈՒՅՔ ՀԱՆՁՆԵԼՈՒ ՄԱՍԻՆ**» **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Տարածքային կառավարման և ենթակառուցվածքների նախարարություն | 01.02.2021թ. |
| N ՍՊ//1853-2021 |
| 1. Նախագծի նախաբանում հղում է կատարված «Կառավարչական իրավահարաբերությունների կարգավորման մասին» ՀՀ օրենքի 5-րդ հոդվածի 7-րդ մասին, ինչը տեղին չէ, քանի որ Նախագծով տրանսպորտային միջոցները ոչ թե հանձնվում ամրացվում են պետական այլ մարմնին կամ Կառավարությանը, այլ նվիրաբերվում են բժշկական օգնություն և սպասարկում իրականացնող ՓԲ ընկերություններին։ Այսինքն՝ Հայաստանի Հանրապետությունը տնօրինում է իր գույքը՝ դրանք նվիրաբերության պայմանագիր հիման վրա օտարելով համապատասխան ՓԲ ընկերություններին։ Հղումը պետք է կատարել «Կառավարչական իրավահարաբերությունների կարգավորման մասին» ՀՀ օրենքի 5-րդ հոդվածի 1-ին և 8-րդ մասերին, եթե Նախագծով նվիրաբերվող տրանսպորտային միջոցները սեփականության իրավունքով պատկանում են Հայաստանի Հանրապետությանը և հանձնված ամրացված են ՀՀ առողջապահության նախարարությանը։ | Ընդունվել է: Կատարվել է համապատասխան փոփոխություն: |
| 2. Նախագծում առկա չէ որևէ դրույթ այն մասին, որ տրանսպորտային միջոցները հանձնված (ամրացված) են ՀՀ առողջապահության նախարարությանը: Նախագծի հիմնավորման մեջ ևս նշված չէ, որ տրանսպորտային միջոցները հանձնված (ամրացված) են ՀՀ առողջապահության նախարարությանը։ | Ընդունվել է:  Նախագծի և դրա հիմնավորման մեջ նշվել է տրանսպորտային միջոցները Առողջապահության նախարարությանը հանձնված լինելու մասին: |
| 3. Անդրադառնալով տրանսպորտային միջոցները սեփականության իրավունքով Հայաստան Հանրապետությանը պատկանելու վերաբերյալ Նախագծում և դրա հիմնավորումում տրված ձևակերպումներին, ապա հարկ ենք համարում նշել, որ տրանսպորտային միջոցները սեփականության իրավունքով Հայաստանի Հանրապետությանը պատկանելու հանգամանքը պետք է հիմնավորվի օրենսդրությամբ սահմանված կարգով տրված փաստաթղթերով, այն է՝ տրանսպորտային միջոցի սեփականության իրավունքի պետական գրանցման վկայական, տրանսպորտային միջոցի հաշվառման վկայագիր, սակայն Նախագծում և հիմնավորման մեջ նշված փաստաթղթերին հղումներ կատարված չեն, իսկ կից նյութերին կցված չեն այդ փաստաթղթերի պատճենները։ | Չի ընդունվել է:  Նախագծում նշված տրանսպորտային միջոցների ներմուծումը և մաքսային գործընթացներն իրականացվել են օրենքով սահմանված կարգով` համաձայն «Մաքսային կարգավորման մասին» օրենքի 145-րդ հոդվածի և Կառավարության 2020 թվականի հոկտեմբերի 5-ի թիվ 1638-Ն որոշման` «Հրաժարում հօգուտ պետության» մաքսային ընթացակարգով, որպիսի պայմաններում նախագծում նշված տրանսպորտային միջոցները Հայաստանի Հանրապետության անունով գրանցելու (հաշվառելու) անհրաժեշտություն չկա:  Դրանք կգրանցվեն (կհաշվառվեն) ընդունող կազմակերպությունների և Արցախի Հանրապետության անունով: |
| 4. Անդրադառնալով Նախագծին կից ներկայացված նյութերին՝ տեղեկացնում ենք, որ Նախագծին կից ներկայացված է միայն Պետական եկամուտների կոմիտեի և ՀՀ առողջապահության նախարարության միջև 01.12.2020թ. գույքի հանձնման–ընդունման արձանագրությունը, որի համաձայն՝ ՀՀ կառավարության 05.10.2020թ. թիվ 1638-Ն որոշման և «Մաքսային կարգավորման մասին» ՀՀ օրենքի 145-րդ հոդվածի հիման վրա՝ «Հրաժարում հօգուտ պետության» մաքսային ընթացակարգով 26.11.2020թ. թիվ 05100010/261120/0076980 հայտարարագրով ձևակերպված և պետական սեփականությանը փոխանցված բեռը՝ FORD TRANZIT 2.2 TD մակնիշի 2009թ. թվով 2 ավտոմեքենաները հանձնվել են ՀՀ առողջապահության նախարարությանը։ Այսինքն՝ կցված չեն «MERCEDES-BENZ SPRINTER 416» և «MERCEDES-BENZ SPRINTER 315» մակնիշի մեքենաների գույքի հանձնման–ընդունման արձանագրությունը, ինչպես նաև այդ մեքենաների «Հրաժարում հօգուտ պետության» մաքսային ընթացակարգով ձևակերպելու վերաբերյալ դիմումը։  Միաժամանակ Նախագծին կից ներկայացված փաստաթղթերի կազմում առկա չեն «Մաքսային կարգավորման մասին» ՀՀ օրենքի 145-րդ հոդվածի 2-րդ մասով սահմանված կոմիտեի որոշումը։ Համաձայն այդ օրենքի 145-րդ հոդվածի 2-րդ մասի. «Սույն հոդվածի 1-ին մասում նշված պետական մարմինները և կազմակերպությունները պետությանը հանձնված ապրանքների անհատույց փոխանցման նպատակով գրավոր դիմումը (նշելով Կառավարության համապատասխան որոշման ընդունման ամսաթիվը և որոշման թիվը) ներկայացնում են կոմիտե, որի հիման վրա կոմիտեն դիմումը ստանալուց հետո՝ հինգ օրվա ընթացքում, որոշում է կայացնում պետությանը հանձնված ապրանքների անհատույց փոխանցման վերաբերյալ: Սույն մասով նախատեսված որոշման հիման վրա պետությանը հանձնված ապրանքները մաքսային մարմինների կողմից 30 օրվա ընթացքում անհատույց փոխանցվում են Կառավարության որոշմամբ նախատեսված պետական մարմին կամ կազմակերպություն:  Պետությանը հանձնված ապրանքների անհատույց փոխանցումը ձևակերպվում է կոմիտեի և ապրանքները անհատույց ստացող պետական մարմնի կամ կազմակերպության ղեկավարների ստորագրած արձանագրությամբ, որում մանրամասն նկարագրվում են անհատույց փոխանցվող ապրանքները։ | Չի ընդունվել:  Նախագծում նշված բոլոր տրանսպորտային միջոցների մասով ներմուծումը և մաքսային գործընթացներն իրականացվել են համաձայն «Մաքսային կարգավորման մասին» օրենքի 145-րդ հոդվածի և Կառավարության 2020 թվականի հոկտեբերի 5-ի թիվ 1638-Ն որոշման, առկա են համապատասխան դիմումներ, հայտարարագրեր, Պետական եկամուտների կոմիտեի որոշումներ և հանձնման-ընդունման արձանագրություններ, որոնց հիման վրա մշակվել է Կառավարության որոշման նախագիծը: Միևնույն ժամանակ, դիտողությամբ նշված փաստաթղթերը Կառավարության որոշման նախագծին կցելու պարտադիր պահանջ օրենսդրությամբ սահմանված չէ: |
| 5. Կառավարության 13.10.2016 թվականի թիվ 1067-Ն որոշման 2-րդ կետով սահմանված է, որ պետական սեփականություն հանդիսացող գույքի նվիրաբերության պայմանագրերը Հայաստանի Հանրապետության անունից կնքում է Հայաստանի Հանրապետության կառավարությանն առընթեր պետական գույքի կառավարման վարչությունը ներկայումս՝ Պետական գույքի կառավարման կոմիտե: | Չի ընդունվել:  Գործնականում բազմաթիվ նվիրաբերության օրինակներ կան, որոնց դեպքում պայմանագիր կնքելու հանձնարարությունը կառավարության որոշմամբ տրվել է առողջապահության նախարարին, օրինակ` Կառավարության 2020 թվականի սեպտեմբերի 10-ի թիվ 1508-Ա, 2020 թվականի դեկտեմբերի 24-ի թիվ 2164-Ա որոշումները: |
| 2. Ֆինանսների նախարարություն | 29.01.2021թ. |
| N 01/8-3/1067-2021 |
| Դիտողություններ և առաջարկություններ չկան: | Ընդունվել է ի գիտություն: |
| 3. Ոստիկանություն | 01.02.2021թ. |
| N 1/21/4839-21 |
| 1.«Հայաստանի Հանրապետությանը սեփականության իրավունքով պատկանող» ձևակերպումը խնդրահարույց է` հաշվի առնելով, որ «Ճանապարհային երթևեկության անվտանգության ապահովման մասին» օրենքի 13-րդ հոդվածի 1-ին մասի համաձայն` ՀՀ-ում տրանսպորտային միջոցի հետ կատարվող գործարքներից ծագող տրանսպորտային միջոցի սեփականության, գրավի, լիզինգի պայմանագրով վարձակալության իրավունքը ծագում է պետական գրանցման պահից: | Ընդունվել է: Կատարվել է համապատասխան փոփոխություն: |
| 2. Առաջարկվել է հղում կատարել Կառավարության 2020 թվականի հոկտեմբերի 5-ի թիվ 1638-Ն որոշմանը: | Ընդունվել է: Կատարվել է համապատասխան փոփոխություն: |
| 4. Արդարադատության նախարարություն | 03.02.2021թ. |
| N 01/27.0.01/2081-2021 |
| 1.«Նվիրաբերությամբ գույք հանձնելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ից 6-րդ կետերում նշված «հանձնված» բառն առաջարկում ենք փոխարինել «հատկացված» բառով՝ նկատի ունենալով ՀՀ կառավարության 2020 թվականի հոկտեմբերի 5-ի 1638-Ն որոշման կարգավորումները: | Ընդունվել է: Կատարվել է համապատասխան փոփոխություն: |
| 2.Նախագծի 7-րդ կետի 1-ին ենթակետում նշված «գույքի» բառն առաջարկում ենք փոխարինել «գույքերի» բառով, «որոշման 1-5-րդ կետերում» բառերը փոխարինել «սույն որոշման 1-5-րդ կետերում» բառերով, իսկ «նվիրաբերության մասին պայմանագրերի» բառերը՝ «նվիրաբերության պայմանագրերի» բառերով: Հիշյալ ենթակետում նշված «օրենքով սահմանված կարգով» ձևակերպումն անհրաժեշտ է հստակեցնել, մասնավորապես նշել այդ իրավական ակտի կրճատ անվանումը: | Ընդունվել է: Կատարվել է համապատասխան փոփոխություն: |
| 3. Նախագծի 7-րդ կետի 1-ին ենթակետում անհրաժեշտ է հստակ նշել, թե գույքի հանձնման-ընդունման աշխատանքների կատարումը ում միջոցների հաշվին պետք է իրականացվեն, իսկ Նախագծի 7-րդ կետի 1-ին և 2-րդ ենթակետերում անհրաժեշտ է նախատեսել նաև, թե նվիրաբերության պայմանագրի նոտարական վավերացման արդյունքում առաջացած ծախսերն ում միջոցների հաշվին պետք է իրականացվեն: | Ընդունվել է: Համապատասխան փոփոխությունները կատարվել են նախագծի 8-րդ կետում: |
| 4. Նախագծի 7-րդ կետի 2-րդ ենթակետում անհրաժեշտ է պարզաբանել «սահմանված կարգով» ձևակերպումը՝ նշելով թե ում կողմից և ինչ իրավական ակտով է այդ կարգը սահմանվում: | Նախագծի 7-րդ կետի 2-րդ ենթակետը խմբագրվել է: |
| 5. Նախագծի 7-րդ կետում առաջարկում ենք նաև նախատեսել դրույթ՝ գույքը բացառապես բնակչության բժշկական օգնության և սպասարկման իրականացման նպատակով օգտագործելու վերաբերյալ պայմանը չպահպանելու դեպքում` նվիրաբերության վերացման հնարավորության մասին՝ նկատի ունենալով ՀՀ քաղաքացիական օրենսգրքի 605-րդ հոդվածի 6-րդ մասի պահանջները: | Ընդունվել է: Կատարվել է համապատասխան փոփոխություն: |
| 6.Նախագծի 8-րդ կետի սկզբում նշված «գույքի» բառն առաջարկում ենք փոխարինել «գույքերի» բառով: | Ընդունվել է: Կատարվել է համապատասխան փոփոխություն: |
| 7. Հարկ է նկատի ունենալ, որ պետական սեփականություն հանդիսացող գույքի նվիրաբերության պայմանագրերը Հայաստանի Հանրապետության անունից կնքում է Հայաստանի Հանրապետության Պետական գույքի կառավարման կոմիտեն:  Սույն դիտողությունը բխում է Հայաստանի Հանրապետության կառավարության 2016 թվականի հոկտեմբերի 13-ի թիվ 1067-Ն որոշման 2-րդ կետի պահանջներից: | Չի ընդունվել:  Գործնականում բազմաթիվ նվիրաբերության օրինակներ կան, որոնց դեպքում պայմանագիր կնքելու հանձնարարությունը կառավարության որոշմամբ տրվել է առողջապահության նախարարին, օրինակ` Կառավարության 2020 թվականի սեպտեմբերի 10-ի թիվ 1508-Ա, 2020 թվականի դեկտեմբերի 24-ի թիվ 2164-Ա որոշումները: |